Na temelju članka 26. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19 i 57/22) i Državnog pedagoškog standarda predškolskog odgoja i naobrazbe („Narodne novine“ broj 63/08 i 90/10), ravnateljica Dječjeg vrtića „Pušlek“ Marija Bistrica u skladu s odlukom Upravnog vijeća Dječjeg vrtića „Pušlek“ Marija Bistrica, raspisuje

**NATJEČAJ**

**Za prijem odgojitelja/ice, na određeno, puno radno vrijeme, zamjena za bolovanje**

**1 izvršitelj/ica**

Kandidati moraju ispunjavati sljedeće uvjete za prijam u radni odnos:

* prema članku 24. i 25. Zakona o predškolskom odgoju i obrazovanju, Pravilniku o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću (NN broj 133/97) i Pravilniku o unutarnjem ustrojstvu i načinu rada Dječjeg vrtića „Pušlek“ Marija Bistrica,
* završen preddiplomski sveučilišni studij ili stručni studij odgovarajuće vrste, odnosno studij odgovarajuće vrste kojim je stečena viša stručna sprema u skladu s ranijim propisima, kao i završen sveučilišni diplomski studij ili specijalistički studij odgovarajuće vrste,

Pored navedenih uvjeta kandidati moraju ispunjavati i opće uvjete za prijem u radni odnos:

1. punoljetnost,

2. zdravstvenu sposobnost za obavljanje poslova radnog mjesta

- Dokaz o zdravstvenoj sposobnosti za obavljanje poslova radnog mjesta dostavit će izabrani kandidat po dostavljenoj obavijesti o izboru. Radni odnos u dječjem vrtiću ne može zasnovati osoba koja ima zapreke definirane člankom 25. Zakona o predškolskom odgoju i obrazovanju.

Kao dokaz o ispunjavanju uvjeta za prijam u radni odnos kandidati moraju priložiti sljedeće dokumente:

* životopis (vlastoručno potpisan),
* dokaz o stečenoj stručnoj spremi,
* dokaz o državljanstvu,
* elektronički zapis ili potvrda o podacima evidentiranim u matičnoj evidenciji Hrvatskog zavoda za mirovinsko osiguranje,
* kao dokaz o nepostojanju zapreka za zasnivanje radnog odnosa sukladno čl. 25 Zakona o predškolskom odgoju i obrazovanju dostavljaju se sljedeći dokumenti (ne stariji od dana objave natječaja):

1. uvjerenje nadležnog suda da se protiv kandidata ne vodi kazneni postupak prema članku 25. stavku 2. Zakona o predškolskom odgoju i obrazovanju,

2. uvjerenje nadležnog suda da se protiv kandidata ne vodi prekršajni postupak prema članku 25. stavku 4. Zakona o predškolskom odgoju i obrazovanju,

3. potvrda nadležnog Centra za socijalnu skrb da kandidat nema izrečenu mjeru za zaštitu dobrobiti djeteta iz članka 25. stavka 10. Zakona o predškolskom odgoju i obrazovanju.

Isprave se prilažu u neovjerenom presliku, a prije izbora kandidata predočit će se izvornik.

Podnošenjem prijave na natječaj, kandidati na natječaju su izričito suglasni da Dječji vrtić „Pušlek“ Marija Bistrica kao voditelj zbirke osobnih podataka može prikupljati, koristiti i dalje obrađivati podatke u svrhu provedbe natječajnog postupka sukladno propisima koji uređuju zaštitu osobnih podataka.

Na natječaj se mogu prijaviti osobe oba spola.

Kandidat koji se poziva na pravo prednosti pri zapošljavanju prema zakonskim odredbama dužan je u prijavi na natječaj pozvati se na to pravo, priložiti propisane dokaze o tom pravu te ostvaruje prednost u odnosu na ostale kandidate samo pod jednakim uvjetima.

Nezaposlene osobe iz članka 102. stavka 1., redoslijedom točke a) do točke k), odnosno zaposlene osobe iz stavka 2. iste odredbe Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17, 98/19 i 84/21), osim traženih dokaza o ispunjavanju uvjeta ovog natječaja, u svrhu ostvarivanja prava prednosti pri zapošljavanju, prijavi su obvezni priložiti i dokaze propisane člankom 103. stavkom 1. Zakona o hrvatskim braniteljima iz Domovinskog rata i članovima njihovih obitelji dostupne na internetskoj stranici Ministarstva hrvatskih branitelja.

Kandidati koji se pozivaju na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, broj 157/13, 152/14, 39/18 i 32/20) dužni su da bi ostvarili pravo prednosti pri zapošljavanju pod jednakim uvjetima pozvati se na navedeno pravo i dostaviti sve dokaze propisane člankom 9. navedenog propisa.

Urednom prijavom smatra se prijava koja sadrži sve podatke i priloge navedene u tekstu ovog natječaja.

Prijave se podnose preporučeno poštom, u zatvorenoj omotnici, u roku od 8 dana od dana objave natječaja, odnosno do 21.04.2023. godine na adresu:

DJEČJI VRTIĆ „PUŠLEK“ MARIJA BISTRICA, Stubička cesta 17c, Marija Bistrica, s naznakom – za natječaj odgojitelj/ica.

Nepotpune i nepravovremene prijave neće se razmatrati

O rezultatima natječaja kandidati će biti obaviješteni u zakonskom roku.

KLASA: 112-01/23-01/05

URBROJ: 2113-02-02/23-1

Marija Bistrica, 13.04.2023.

 RAVNATELJICA

 Jadranka Pezić